**Αθήνα:** 09.03.2021

**ΑΝΑΚΟΙΝΩΣΗ**

**Παράταση στις συμβάσεις προσωπικού των Κέντρων Κοινωνικής Πρόνοιας**

Η Εθνική Συνομοσπονδία Ατόμων με Αναπηρία ενημερώνει ότι μετά από τηλεφωνική επικοινωνία που είχε ο πρόεδρός της Ιωάννης Βαρδακαστάνης με την υφυπουργό Εργασίας Δόμνα Μιχαηλίδου, ότι οι συμβάσεις του προσωπικού που υπηρετεί στα Κέντρα Κοινωνικής Πρόνοιας και είχε προσληφθεί για τις ανάγκες που επέφερε η πανδημία, την 1η Απριλίου 2020 και έληγαν 31.3.2021, θα πάρουν παράταση για τουλάχιστον ένα ακόμη εξάμηνο.

Την είδηση, ότι δηλαδή ετοιμάζεται διάταξη, επανέλαβε η κ. Μιχαηλίδου και κατά τη διάρκεια του γυρίσματος της εκπομπής «Τα Νέα της ΕΣΑμεΑ, η οποία θα προβληθεί στο κανάλι της Βουλής το Σάββατο 13 Μαρτίου στις 3.30 το μεσημέρι.

Η ΕΣΑμεΑ είχε διεκδικήσει την παράταση των συμβάσεων ώστε να συνεχίσουν τα Κέντρα Κοινωνικής Πρόνοιας να παρέχουν τις πολύ σημαντικές υπηρεσίες τους στα άτομα με βαριές αναπηρίες και χρόνιες παθήσεις που περιθάλπονται σε αυτά.

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στην ιστοσελίδα της Ε.Σ.Α.μεΑ.: [www.esaea.gr](http://www.esaea.gr/) ή [www.esamea.gr](http://www.esamea.gr/).

|  |  |
| --- | --- |
| Λογότυπο προσβάσιμου εγγράφου MS Word (*.docx) | **Προσβάσιμο αρχείο Microsoft Word (\*.docx)**Το παρόν αρχείο ελέγχθηκε με το εργαλείο ***Microsoft Accessibility Checker*** και δε βρέθηκαν θέματα προσβασιμότητας. Τα άτομα με αναπηρία δε θα αντιμετωπίζουν δυσκολίες στην ανάγνωσή του. |